…breinnaté ; ha deu dest, en devoé bet guélet int-memb hag hanàuet mad Germénen é pad hé buhé, e assuras e oé hé relégueu hi e oent. En Arhescobèd nezé peré e zou bet deuéhatoh ar gadoér en arhescopti a Doulous, e hanàuas penaus er vertuyeu caér-zé, de beré é tacoré en Eutru-Doué ean-memb testoni, e verité bout  disclériet d'er Pab, eit m'en devehé laqueit é rang er Sænt en hani en devoé int pratiquet. Mæs digouéh e hras amzérieu trebillus ha malhurus, eid en Ilis a France ha memb eid ol en Ilis é general, peré e viras a heli en affær hag a hi dégass de fin vad. Ne fehér quet neoah inourein assæs er chonge a brovidance en Eutru-Doué, péhani en dès goarnet en affær-zé betag en amzér é péhani é vihuamb, asel fin ma tei er scùir ag er Verh youanq-men, péhani, dré en innoçance ag hé buhé hag er pratiq ag en humilité, e zou  arrihue é gloér er Sænt ér Baraouis, de vihuiquat ha de grihuat er fé casi mouguet é caloneu hilleih, ha ma vou havalloh er gomportemant doh er péh e houlenn er religion a grechéneah. Neoah, èl m'en devoé treménet deu gant deu uiguent vlai a houdé marhue Matéh inourabl…